Bormijus
Bormijus (it. Bormio) – šiaurės Italijos miestas Alpėse, 1225 m aukštyje virš jūros lygio, Lombardijos regione, turintis apie 4100 gyventojų. Miestelis įkurtas prieš kelis tūkstančius metų, jame gausu autentiškų pastatų. Bormijus garsėja terminiais šaltiniais ir pirčių kompleksais. Žinomiausi kurortiniai kompleksai, įsikūrę netoli Bormijaus – Bagni Vecchi, Terme di Bormio ir Bagni Nuovi, kuriuose naudojamas natūraliai trykštantis karštųjų versmių vanduo, siekiantis 36-43 °C temperatūrą.